**Grozījumi likumā “Par nodokļiem un nodevām”**

Izdarīt likumā “Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124.,128., 156., 236., 242. nr.; 2018, 36., 197. nr.) šādus grozījumus:

1.  Papildināt I. nodaļu ar 7.3pantu šādā redakcijā:

“**7.3pants. Iesnieguma iesniegšanas kārtība Valsts ieņēmumu dienestam**

(1)  Nodokļu maksātājs iesniedz Valsts ieņēmumu dienestam iesniegumu, izmantojot Valsts ieņēmumu dienesta elektroniskās deklarēšanas sistēmu, ja konkrētajā normatīvajā aktā nav noteikta iesnieguma cita iesniegšanas kārtība. Iesniegumam ir juridisks spēks arī tad, ja tas nesatur rekvizītu “paraksts”.

(2)  Iesniegums, kas iesniegts, izmantojot Valsts ieņēmumu dienesta elektroniskās deklarēšanas sistēmu, ir uzskatāms par saņemtu Valsts ieņēmumu dienestā otrajā darba dienā pēc tā ievietošanas minētajā sistēmā.”

2.  15. pantā:

izslēgt pirmās daļas 3. punkta otro teikumu;

izslēgt pirmās daļas 4.1 un 10. punktu;

izteikt pirmās daļas 12. punkta pirmo teikumu šādā redakcijā:

“nodrošināt nodokļu administrācijas pilnvarotajam pārstāvim piekļuvi jebkurai papīra formā un elektroniskā veidā apstrādātajai un glabātajai ar saimniecisko darbību saistītajai informācijai un datu nesējiem, kā arī citai informācijai, kas ietekmēja vai varēja ietekmēt nodokļu aprēķinu un nomaksu, kā arī nodrošināt iespēju nodokļu administrācijai no attiecīgā datu nesēja nolasīt kontroles pasākumu veikšanai nepieciešamos ar saimniecisko darbību saistītos datus, iegūstot funkcionāli identisku attiecīgā datu nesēja kopiju.”;

aizstāt otrās daļas 2. punktā vārdus “bet, ja nodokļu maksātājs ir mikrouzņēmuma darbinieks, – grāmatiņa iesniedzama mikrouzņēmumā” ar vārdiem “izņemot mikrouzņēmuma darbinieku;”;

izslēgt otrās daļas 3. punktu;

izteikt otrās daļas 5. punktu šādā redakcijā:

“5) normatīvajos aktos noteiktajā kārtībā un noteiktajos gadījumos reģistrēties kā nodokļu maksātājam Valsts ieņēmumu dienestā;”;

aizstāt trešās daļas 3. un 4. punktā vārdus “vietējā (pēc juridiskās adreses) nodokļu administrācijas institūcija” (attiecīgā locījumā) ar vārdiem “Valsts ieņēmumu dienests” (attiecīgā locījumā).

3.  Papildināt 15.1pantu ar jaunu 5.1daļu šādā redakcijā:

“(51)  Valsts ieņēmumu dienests lēmumu par nodokļu maksātāju un nodokļu maksātāju struktūrvienības reģistrēšanu Valsts ieņēmumu dienesta Nodokļu maksātāja reģistrā paziņo publiski pieejamā datubāzē (reģistrā), par to izdarot ierakstu. Ar attiecīgā ieraksta izdarīšanas datumu nodokļu maksātājs un nodokļu maksātāja struktūrvienība ir uzskatāma par reģistrētu Valsts ieņēmumu dienesta Nodokļu maksātāja reģistrā. Valsts ieņēmumu dienests lēmumu par izmaiņu veikšanu nodokļu maksātāja reģistrācijas datos, lēmumu par atteikumu reģistrēt nodokļu maksātāju vai veikt izmaiņas reģistrācijas datos paziņo šā likuma 7.2pantā noteiktajā kārtībā.”

4.  16. panta pirmajā daļā:

aizstāt 6. punktā vārdus “nodokļu administrācijai iesniegumu par nodevu samaksas pārskatīšanu” ar vārdiem “nodevu administrācijai iesniegumu par nodevu samaksas pārskatīšanu, savukārt nodokļu administrācijai –”;

izslēgt 7. punktu.

5.  18. pantā:

aizstāt pirmās daļas 22. punktā vārdus “fiziskajām personām, kas veic saimniecisko darbību” ar vārdiem “par Valsts ieņēmumu dienesta Nodokļu maksātāju reģistrā reģistrētajiem nodokļu maksātājiem un nodokļu maksātāju struktūrvienībām”;

papildināt pirmo daļu ar 32. un 33. punktu šādā redakcijā:

“32)  lai veicinātu komercdarbības vides drošību, godīgu konkurenci un labprātīgu nodokļu (nodevu) saistību izpildi, nodrošināt publiski pieejamu informāciju par juridiskajām personām, kurām datu atbilstības pārbaudes un nodokļu revīzijas (audita) rezultātā aprēķināti papildu maksājumi budžetā vai konstatēta no budžeta atmaksājamās summas nepamatota palielināšana, izņemot, ja papildu noteikto maksājumu samaksas termiņš saskaņā ar šā likuma 24. panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Publicējot minēto informāciju, norāda juridiskās personas nosaukumu un reģistrācijas numuru, datu atbilstības pārbaudes un nodokļu revīzijas (audita) rezultātā pieņemtā lēmuma spēkā stāšanās datumu, konstatēto nepamatoti palielināto no budžeta atmaksājamo vai papildus aprēķināto maksājuma veidu un apmēru, aprēķināto nokavējuma naudas un uzliktā soda naudas apmēru. Minētā informācija ir publiski pieejama tikai pēc tam, kad attiecīgais lēmums kļuvis neapstrīdams vai ir pārsūdzēts tiesā, un tā darbība nav apturēta, līdz brīdim, kamēr lēmums savu spēku ir zaudējis;

33)  lai veicinātu normatīvajos aktos noteikto nodokļu maksātāju pienākumu izpildes nodrošināšanu, komercdarbības vides drošību, godīgu konkurenci un labprātīgu nodokļu (nodevu) saistību izpildi – nodrošināt publiski pieejamu mikrouzņēmumu nodokļa maksātāju vienoto datubāzi (reģistru).”;

izteikt sestās daļas ievaddaļu un 1. punktu šādā redakcijā:

“(6)  Šā panta pirmās daļas 22. punktā minētajā datubāzē esošā informācija par fiziskajām personām, kas reģistrētas Valsts ieņēmumu dienesta Nodokļu maksātāju reģistrā, ir pieejama normatīvajos aktos noteikto nodokļu maksātāju pienākumu izpildes nodrošināšanai, saimnieciskās darbības vides drošības, godīgas konkurences un labprātīgas nodokļu (nodevu) saistību izpildes veicināšanai. Šā panta pirmās daļas 22. punktā minētajā datubāzē, ievadot attiecīgā nodokļu maksātāja nosaukumu un reģistrācijas kodu vai fiziskās personas vārdu, uzvārdu un reģistrācijas kodu, var saņemt šādu informāciju:

1) datums, kad nodokļu maksātājs vai nodokļu maksātāja struktūrvienība reģistrēta Valsts ieņēmumu dienesta Nodokļu maksātāju reģistrā vai izslēgta no minētā reģistra;”.

6.  22. pantā:

aizstāt pirmās daļas 3. punktā vārdu un skaitli “un 30.” ar skaitļiem un vārdu “30., 32. un 33.”;

izslēgt pirmās daļas 4. punktu;

papildināt pirmo daļu ar 6., 7. un 8. punktu šādā redakcijā:

“6)  veicot dokumentu publisku paziņošanu, ja fiziskās personas dzīvesvieta nav deklarēta, atrašanās vieta nav zināma un nav iespējams dokumentu paziņot fiziskās personas pilnvarotajam pārstāvim – fiziskās personas vārdu, uzvārdu, dzimšanas datumu un informāciju par paziņojamo dokumentu, norādot dokumenta veidu, datumu, numuru un nepieciešamības gadījumā arī īsu tā saturu;

7)  lai nodrošinātu sabiedrības interešu ievērošanu un aizsardzību, sniegtu sabiedrībai patiesu, objektīvu informāciju un veicinātu vispārējo uzticību valsts pārvaldei, gadījumos, kad nodokļu maksātājs publiski izplatījis nepatiesus faktus par nodokļu administrācijas veiktajiem nodokļu administrēšanas vai nodokļu kontroles pasākumiem, vai citiem nodokļu maksātāja tiesību ierobežojošiem līdzekļiem, – nodokļu administrācijas rīcībā esošo informāciju par nodokļu maksātāja veiktajiem nodokļu normatīvo aktu pārkāpumiem, ciktāl tas attiecas uz nodokļu maksātāja paša publiskotajiem faktiem. Minētā informācija sniedzama presei un citiem masu informācijas līdzekļiem pēc to pieprasījuma vai nodokļu administrācijas iniciatīvas;

8)  lai veicinātu komercdarbības vides drošību, godīgu konkurenci un labprātīgu nodokļu saistību izpildi, gadījumos, kad Valsts ieņēmumu dienests konstatē, ka nodokļu maksātājs pievienotās vērtības nodokļa deklarācijā ir norādījis darījuma partneri (juridisko personu), kura darbībā atbilstoši Valsts ieņēmumu dienesta veiktajam personas datu izvērtējumam nodokļu ieņēmumu riska jomā ir konstatēti fakti, kas liecina par izvairīšanos no nodokļu maksāšanas, Valsts ieņēmumu dienests var informēt nodokļu maksātāju par faktiem, kas liecina par darījuma partnera (juridiskās personas) nodokļu riskiem. Šajā gadījumā Valsts ieņēmumu dienests informē arī darījuma partneri, ka informācija par to ir izpausta konkrētajam nodokļu maksātājam.”;

izteikt sesto daļu šādā redakcijā:

“(6)  Šā panta noteikumus par informācijas konfidencialitāti ievēro šā panta otrajā daļā minēto iestāžu ierēdņi (darbinieki), amatpersonas, kā arī personas, kuras ir iekļautas vai pieaicinātas Valsts pārvaldes iekārtas likuma noteiktajā kārtībā izveidotajās darba grupās un konsultatīvās padomēs. Šajā pantā noteikto informācijas konfidencialitāti personai ir pienākums ievērot arī pēc darbības pārtraukšanas minētajās darba grupās un konsultatīvās padomēs, kā arī pēc civildienesta (darba) tiesisko attiecību izbeigšanas nodokļu administrācijā un citās iestādēs.”

7.  22.1 panta trešajā daļā:

aizstāt 6. punktā vārdus “Fizisko personu datu aizsardzības likuma” ar vārdiem un skaitļiem “Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula)”;

aizstāt 7. punktā vārdus un skaitli “Fizisko personu datu aizsardzības likuma 9. panta pirmajā daļā” ar vārdiem un skaitļiem “Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 14. panta 1. un 2. punktā”.

8.  Izslēgt 22.3 panta trešajā daļā vārdus “kas sniedz ar maksājumu kontu saistītu pakalpojumu”.

9.  Papildināt 26. panta desmito daļu pēc vārdiem “piedziņas kārtība” ar vārdiem “izņemot šā panta vienpadsmitajā daļā minēto nokavēto nodokļu maksājumu labprātīgas izpildes procesu”.

10.  Izteikt 30. panta trešo daļu šādā redakcijā:

“(3)  Šā panta normas neattiecas uz kredītiestāžu un maksājumu pakalpojumu sniedzēju pakalpojumiem.”

11.  34.1 pantā:

papildināt pirmās daļas 3. punktu pēc vārdiem “apliekamo objektu” ar vārdiem “vai arī nodokļu maksātājs lieto normatīvajiem aktiem neatbilstošu nodokļu un citu maksājumu reģistrēšanas elektronisko ierīci vai iekārtu;”;

izteikt piekto daļu šādā redakcijā:

“(5)  Valsts ieņēmumu dienests pieņem lēmumu par nodokļu maksātāja (vai tā struktūrvienības, kurā noticis pārkāpums) saimnieciskās darbības apturēšanu, ja nodokļu maksātājs 15 dienu laikā pēc šā panta otrajā daļā minētā rakstveida brīdinājuma paziņošanas nav novērsis tajā norādītos pārkāpumus un par to novēršanu nav informējis Valsts ieņēmumu dienestu.”;

papildināt sestās daļas 1. punktu pēc vārdiem “vai komercreģistrā” ar vārdiem “biedrību un nodibinājumu reģistrā vai reliģisko organizāciju un to iestāžu reģistrā”;

papildināt devīto daļu pēc vārdiem “izsludināts komercreģistra” ar vārdiem “biedrību un nodibinājumu reģistra, reliģisko organizāciju un to iestāžu reģistra”.

12.  Papildināt pārejas noteikumus ar 214. punktu šādā redakcijā:

“214. Šā likuma 7.3 pants un grozījumi šā likuma 15. panta pirmās daļas 3. punktā stājas spēkā 2020. gada 1. janvārī.”

Finanšu ministre D. Reizniece-Ozola